Praktikant i Elsass Fonden - Elsassfonden
Praktikant i Elsass Fonden
Kunne du tænke dig at blive praktikant i Elsass Fonden? Er du lige blevet færdig med gymnasiet eller HF, og ved du endnu ikke, hvilken vej du skal gå ift. uddannelse og arbejde? Så læs mere her!
Elsass Fonden vil gerne hjælpe unge med cerebral parese (CP) godt på vej i arbejdslivet. Vi tilbyder en ansættelse, hvor du får mulighed for at prøve dig selv af ift. et arbejde og de forskellige opgaver, vi kan byde på – samtidig med, at vi får hjælp til vores mange aktiviteter i hverdagen.
Som praktikant i Elsass Fondens ’Ung i arbejde’-ordning bliver du del af en glad, aktiv og initiativrig arbejdsplads i smukke fysiske rammer og omgivelser i Charlottenlund. En arbejdsplads, hvor vi sætter pris på engagement, samarbejde og fællesskaber.
10 måneders ansættelse: 1. september 2019 – 30. juni 2020
10-20 timer om ugen inkl. frokost, fordelt efter aftale
Mulighed for at afprøve og arbejde med forskellige opgaver i huset: Kontor og administration, aktiviteter for børn og voksne, havearbejde, rengøring og service m.v.
En koordinator, som introducerer dig til opgaverne, og som du kan spørge undervejs.
En mentor, som du kan sparre med, og som støtter og vejleder dig i ansættelsesforløbet.
Mulighed for at lære mere om dig selv ift. job og opgaver
Netop har taget en gymnasial eksamen (i år eller sidste år)
Har lyst til at udfordre dig selv
Har mod på at arbejde selvstændigt med opgaver, efter instruktion og med supervision undervejs
Du kan læse mere om fonden her på vores hjemmeside. Eller læse en artikel om én af vores tidligere praktikanter her.
Du er også meget velkommen til at kontakte en af os, hvis du har spørgsmål til jobbet (obs: Vi holder sommerferie uge 28-29): Chefsekretær Dorit Jensen (koordinator), mail: dj@elsassfonden.dk, tlf. 3965 8500 eller sekretariatschef Karina Riiskjær Raun, mail: krr@elsassfonden.dk, tlf. 3965 8500.
Send en motiveret ansøgning til job@elsassfonden.dk, hvor du fortæller, hvorfor du søger jobbet – og hvorfor vi skal vælge dig. Ansøgningsfristen er mandag d. 1. august.
Hvis du er iblandt dem, vi indkalder til en jobsamtale, vil samtalen finde sted torsdag d. 8. august 2018 hos fonden i Charlottenlund.
Familiedag i Jylland